بوکوحرام

بوکوحرام نائجیریا کی شدت پسند مسلح تنظیم ہے۔ اس تنظیم کا پورا نام جماعۃ اہل السنۃ للدعوة والجہاد ہے۔ یہ تنظیم مغربی طرز تعلیم کو حرام سمجھتی ہے اس لیے اس کا نام بوکو حرام پڑ گیا اور اسی نام سے یہ مشہور ہے۔ ہاؤسا زبان میں بوکو حرام کا لفظی مطلب ”مغربی تعلیم حرام ہے“ ہوتا ہے۔

ابتدا 
اس کی ابتدا محمد یوسف نامی سکالر نے رکھی جو 2009 میں مارے گئے۔ اس کے بعد اس گروپ کے کئی دھڑے ہو گئے۔ سب سے مضبوط دھڑا ابوبکر شیخاؤ کا ہے۔ نائجیریا کے صوبوں مدو غری، قدونہ، کانو اور یوبے میں ان کا زیادہ اثر ہے۔
اس کی ابتدا اپنے مخالفین کے بے رحمانہ طور پر ٹارگٹ کلنگ سے شروع ہوئی اور اکثر واردات کے بعد فرار ہونے کے لیے موٹرسائیکل استعمال کی جاتی تھیں۔ ہلاک ہونے والے مخالفین کی اکثریت نمایاں اسلامی رہنما تھے۔

کارروائیاں 
اس تنظیم نے 2009 سے نائجیریا کے خلاف بغاوت شروع کر رکھی ہے۔ 2009 میں بوکوحرام کی بغاوت شروع ہونے کے بعد سے اب تک ہزاروں لوگ مارے جا چکے ہیں۔
مختلف پولیس تھانوں اور فوجی بیرکوں پر حملہ کر کے وردیاں اور ہتھیار لوٹنے کے بعد ان کی مدد سے نہ صرف دہشت گرد حملے کیے بلکہ بینک بھی آسانی سے لوٹے۔

شیخاؤ کی قیادت میں بوکوحرام نے بم دھماکوں اور اغوا کی وارداتوں کا سلسلہ شروع کر رکھا ہے۔ اس دوران کئی غیر ملکی بھی اغوا کیے گئے ہیں۔ اپریل2014 میں شمالی نائجیریا کے ایک سکول سے تین سو طالبات کو اغوا کیا گیا اور بعد میں اس بارے میں شیخاؤ نے جو بیان دیا اس کے مطابق اس نے ان لڑکیوں کو فروخت کر دیا۔ اپنی اس حرکت کے لیے اس نے جو جواز پیش کیا، اس میں کہا کہ یہ لڑکیا ں اللہ کی ملکیت تھیں، مجھے اللہ نے حکم دیااور میں نے اللہ کی ملکیت ان لڑکیوں کو فروخت کر دیا۔

تنقید 
بوکو حرام کا نظریہ جہاد اور دیگر نظریات تعلیمات اسلامی کے برعکس ہیں۔ متعدد علما نے اس سلسلے میں باقاعدہ بوکوحرام کے طرزِ استدلال کو باطل قرار دیتے ہوئے، فتاوی بھی جاری کیے ہیں۔

حوالہ جات

بیرونی روابط 
 کالم:محمد عام رہاشم خاکوانی

بوکوحرام
اسلام پسند گروہ
اسلام سے منسوب دہشت گرد تنظیمیں
اسلام متعلقہ نزاعات
اسلامی تخلیق پرست
امریکیت مخالف
بچوں کا اغوا
تکفیری گروہ
تنظیمیں جو امریکا کی طرف سے دہشت گرد نامزد ہیں
جہادی تنظیمیں
خارجی گروہ
ضد اشتمالی تنظیمیں
ضد مسیحیت
کامنز زمرہ جس کا ربط ویکی ڈیٹا پر ہے
متحدہ مملکت کے ہوم آفس کی جانب سے قرار دیے جانے والے دہشت گرد گروہ
نائجیریا میں اسلامی دہشت گردی
نائجیریا میں اسلامیت
نائجیریا میں باغی گروہ
نائیجریا میں اسلام
ویکی ڈیٹا سے مطابقت رکھنے والی مختصر تفصیل